ตัวเลือกของการลงทุน ในยุคโควิด-19 ที่เต็มไปด้วยความไม่แน่นอน..
สนับสนุนโดย.. ธนาคารกรุงเทพ ความแน่นอนที่สุด ก็คือ “ความไม่แน่นอน” ทุกคนคงคุ้นเคยกับประโยคนี้กันอยู่แล้ว  ซึ่งการระบาดของโควิด-19 ก็ยิ่งเป็นสิ่งที่พิสูจน์เรื่องนี้ได้เป็นอย่างดี  ดังนั้น หลายคนจึงน่าจะเห็นความสำคัญ ของการวางแผนทางการเงินบ้างแล้ว ซึ่งโจทย์สำคัญ ก็คือ ความมั่นคงด้านการเงิน  ที่จะทำให้เรารู้สึกมั่นใจ ในยามที่เหตุการณ์ไม่คาดฝันเกิดขึ้น  แล้วเราจะเพิ่มความมั่นคงด้านการเงินอย่างไร? 
18 ส.ค. 2563

ลงทุนแมน x ธนาคารกรุงเทพ
ตัวเลือกของการลงทุน ในยุคโควิด-19 ที่เต็มไปด้วยความไม่แน่นอน..
ความแน่นอนที่สุด ก็คือ “ความไม่แน่นอน” ทุกคนคงคุ้นเคยกับประโยคนี้กันอยู่แล้ว 
ซึ่งการระบาดของโควิด-19 ก็ยิ่งเป็นสิ่งที่พิสูจน์เรื่องนี้ได้เป็นอย่างดี
จากที่เคยต้องไปทำงานทุกวัน หลายคนอาจเปลี่ยนมา Work from Home 
บางคนอาจโดนลดเวลาการทำงาน และบางคนอาจถึงขั้นสูญเสียงานที่ทำอยู่ไปเลย..
ดังนั้น หลายคนจึงน่าจะเห็นความสำคัญ ของการวางแผนทางการเงินบ้างแล้ว
ซึ่งโจทย์สำคัญ ก็คือ ความมั่นคงด้านการเงิน 
ที่จะทำให้เรารู้สึกมั่นใจ ในยามที่เหตุการณ์ไม่คาดฝันเกิดขึ้น
แล้วเราจะเพิ่มความมั่นคงด้านการเงินอย่างไร?
ถ้าพูดถึงการลงทุนที่กำลังร้อนแรงสุดๆ ในขณะนี้ ก็คงหนีไม่พ้น “ทองคำ”
เพราะเมื่อต้นเดือนสิงหาคมที่ผ่านมา ราคาทองคำก็ได้ทะลุ 2,000 ดอลลาร์สหรัฐต่อทรอยออนซ์
ถือเป็นจุดสูงสุดใหม่ในประวัติศาสตร์โลกเลยก็ว่าได้
ซึ่งถ้าเราซื้อทองตอนต้นปี ตอนนี้เราอาจจะได้กำไรมากกว่า 30% แล้ว
อย่างไรก็ตาม สำหรับคนที่กำลังสนใจลงทุนในทองตอนนี้ คงต้องศึกษาข้อมูลดีๆ
เพราะแม้ว่าตั้งแต่โควิด-19 ระบาดไปทั่วโลก ราคาทองคำจะทำราคาสูงสุดใหม่เรื่อยๆ
ส่วนหนึ่งอาจมาจากความผันผวนที่เกิดขึ้นในตลาดสินทรัพย์การเงินอื่นๆ 
ทำให้ทอง ที่เปรียบเสมือนกับสินทรัพย์ปลอดภัย ได้รับความสนใจเป็นอย่างมาก
จึงไม่น่าแปลกใจว่า ราคาทองคำจะเพิ่มสูงขึ้น
แต่เมื่อราคาทองสูงมากๆ ก็อาจมีนักลงทุนขายเพื่อทำกำไร
หรือหากสภาพเศรษฐกิจโดยรวมกลับสู่ปกติ
นักลงทุนบางคนก็อาจกระจายเงินลงทุนไปยังภาคส่วนอื่นๆ
และเมื่อถึงเวลานั้น ราคาทองก็น่าจะปรับลดลง ดังเช่นที่เกิดขึ้นในอดีต
ซึ่งถ้าหากเราลองดูกราฟราคาทองคำย้อนหลัง 
ก็จะเห็นถึงความไม่แน่นอนของราคา ที่มีทั้งช่วงขาขึ้น และขาลง
ดังนั้น การลงทุนในทองคำเพียงอย่างเดียว 
จึงอาจไม่สามารถสร้างความมั่นคง ให้กับการวางแผนเป้าหมายการเงินในอนาคตได้
 
ถ้าเป็นอย่างนี้แล้ว คนที่อยากมีสภาพการเงินที่มั่นคงในอนาคต ควรทำอย่างไร?
หนึ่งในทางเลือกของการออมเงินที่จะรองรับความไม่แน่นอน
ก็คือ “การทำประกันชีวิตประเภทสะสมทรัพย์”
เพราะอะไรประกันชีวิตประเภทนี้ จึงถือว่าเป็นทางเลือกในการออมที่น่าสนใจ?
ประกันชีวิตประเภทสะสมทรัพย์ เป็นแบบประกันที่เน้นการออมเงินระยะยาว 
ที่ให้ผลตอบแทนมาใช้ระหว่างสัญญา 
และเมื่อครบสัญญากรมธรรม์ เราจะได้รับผลประโยชน์คืนเป็นเงินก้อน
จึงเหมาะเป็นทางเลือกสำหรับคนที่วางแผนจะมีเงินก้อนไว้ใช้ในอนาคต
โดยเฉพาะกลุ่มคนในวัยทำงานที่ส่วนใหญ่มีรายได้ประจำอยู่ 
สามารถทยอยแบ่งเงินออกมาทุกเดือน เพื่อเก็บไว้จ่ายเบี้ยประกันในแต่ละปี 
ที่สำคัญคือ ยังสามารถนำเบี้ยประกันที่จ่ายนี้ ไปลดหย่อนภาษีได้อีกต่อด้วย
ซึ่งสิ่งที่ทำให้ การทำประกันชีวิตประเภทสะสมทรัพย์ แตกต่างจากการลงทุนประเภทอื่น
นอกจากจะได้เงินต้นคืนและมีผลตอบแทนที่แน่นอนตามที่ระบุในสัญญาแล้ว 
เรายังจะได้รับความคุ้มครองชีวิตด้วย
แล้วเราจะเลือกทำประกันชีวิตประเภทสะสมทรัพย์ตัวไหนดี?
ประกันชีวิตเกนเฟิสต์ เป็นประกันชีวิตแบบสะสมทรัพย์อีกหนึ่งทางเลือก ที่ให้ผลตอบแทนน่าสนใจ
สามารถติดต่อซื้อได้ที่ธนาคารกรุงเทพ
ที่สำคัญคือรับประกันความน่าเชื่อถือของผลิตภัณฑ์ โดย บมจ.กรุงเทพประกันชีวิต 
ซึ่งเป็นบริษัทประกันที่มีประวัติยาวนานเกือบ 70 ปี และได้รับรางวัลรับรองมาตรฐานมากมายในหลายสาขา
โดยเฉพาะ ประกันชีวิตเกนเฟิสต์ 650 (มีเงินปันผล)
ที่ให้เราชำระเบี้ยระยะสั้นเพียง 6 ปี แต่คุ้มครองยาวถึง 14 ปี
และจะให้ผลตอบแทนคืนทุกปี โดยจะเพิ่มขึ้นเป็นขั้นบันไดสูงสุด 5% ของจำนวนเงินเอาประกันภัย
และในวันครบกำหนดสัญญาของปีกรมธรรม์ที่ 14 รับผลประโยชน์คืนเป็นเงินก้อน
ที่สำคัญคือ นอกจากจะได้เงินก้อนคืนแล้ว ยังมีโอกาสได้รับเงินปันผลเพิ่มเติมเมื่อครบกำหนดสัญญาด้วย
ซึ่งจะได้มากหรือน้อย ก็ขึ้นอยู่กับผลตอบแทนจากการลงทุนของบมจ.กรุงเทพประกันชีวิต
ตัวอย่างการคำนวณเพื่อให้เห็นภาพมากขึ้น
ถ้าเราอายุ 35 ปี และซื้อกรมธรรม์ที่มีจำนวนเงินเอาประกันภัย 100,000 บาท 
และเราได้ส่วนลดเบี้ยประกัน 400 บาท ต่อปี
หมายความว่า ปีที่ 1-6 เราจะต้องจ่ายเบี้ยประกัน ปีละ 99,600 บาท
ทุกสิ้นปีกรมธรรม์ที่ 1-5 รับเงินคืน 3% ของเงินเอาประกันภัย คิดเป็นเงินปีละ 3,000 บาท
ทุกสิ้นปีกรมธรรม์ที่ 6-10 รับเงินคืน 4% คิดเป็นเงินปีละ 4,000 บาท
ทุกสิ้นปีกรมธรรม์ที่ 11-13 รับเงินคืน 5% คิดเป็นเงินปีละ 5,000 บาท
และสิ้นปีกรมธรรม์ที่ 14 รับเงินคืน 600,000 บาท
สรุปแล้ว เราจะจ่ายเงินรวมทั้งหมด 597,600 บาท
โดยที่ได้เงินกลับมา 650,000 บาท
หักลบกันแล้ว รวมเป็นผลประโยชน์ตลอดอายุสัญญา 52,400 บาท
ซึ่งเงินจำนวนนี้ ยังไม่รวมเงินปันผลเมื่อครบกำหนดสัญญาที่มีโอกาสจะได้รับเพิ่ม
และความคุ้มครองชีวิตในเหตุการณ์ไม่คาดฝัน
รวมถึงสิทธิประโยชน์ทางภาษีที่เราสามารถนำเบี้ยประกันที่จ่ายไปลดหย่อนภาษีได้สูงสุด 100,000 บาท
ทั้งหมดนี้ทำให้ เกนเฟิสต์ 650 (มีเงินปันผล) จึงเป็นหนึ่งในช่องทางการออมเงินที่น่าสนใจ
ที่ให้ทั้งความมั่นคงต่อครอบครัว รวมถึงให้ผลตอบแทนสม่ำเสมอ
สำหรับผู้ที่สนใจประกันชีวิต เกนเฟิสต์ 650 (มีเงินปันผล) หรือผลิตภัณฑ์อื่นในกลุ่ม Gain 1st
สามารถปรึกษาและวางแผนประกันชีวิตได้ที่ ธนาคารกรุงเทพทุกสาขา